253वें एल क्लासिको में बार्सिलोना की 100वीं जीत, रियल मैड्रिड को 2-1 से हराया
La Liga League 2023 - Barcelona Vs Real Madrid; Barcelona's 100th win Against Real Madrid. ला लीगा लीग में रविवार को एल क्लासिको में बार्सिलोना ने रियल मैड्रिड को 2-1 से हराया। स्पेनिश लीग ला लिगा का यह मुकाबला बार्सिलोना के घरेलू मैदान कैंप नाउ पर खेला गया।
ला लीगा लीग में रविवार को एल क्लासिको में बार्सिलोना ने रियल मैड्रिड को 2-1 से हराया। इन दोनों टीमों के बीच खेले जाने वाले मुकाबलों को एल क्लासिको (El-Clasico) भी कहा जाता है। स्पेनिश लीग ला लिगा का यह मुकाबला बार्सिलोना के घरेलू मैदान कैंप नाउ पर खेला गया।
बार्सिलोना के लिए सेर्गी रॉबर्ट्स ने 45वें और फ्रैंक केसी ने 90+2वें मिनट में गोल किए। रियल मैड्रिड के लिए एकमात्र गोल रोनाल्ड अराउजो ने मुकाबले के 9वें मिनट में ही किया। दोनों क्लब के बीच यह 253वां मुकाबला था। रियल ने 101 और बार्सिलोना ने 100 मैच जीते हैं।
इंजरी टाइम में केसी ने गोल कर बार्सिलोना को जीत दिलाई
बार्सिलोना के रोनाल्ड अराउजो ने मुकाबले के शुरुआती 10 मिनट में ही रियल मैड्रिड को एक गोल की बढ़त दिला दी थी। 9वें मिनट में बॉल अराउजो के सर पर लगी और गोल पोस्ट में चली गई। इस तरह अराउजो के आत्मघाती गोल की बदौलत रियल मैड्रिड ने 1-0 की बढ़त हासिल कर ली। मैच के हाफ टाइम से पहले 45वें मिनट में बार्सिलोना के रॉबर्ट्स ने गोल कर स्कोर 1-1 से बराबर कर दिया। इसके बाद इंजरी टाइम में केसी ने गोल कर टीम को जीत दिला दी।
बार्सिलोना ने रियल मैड्रिड पर 12 अंकों की बढ़त बनाई
इस रोमांचक मुकाबले में जीत के बाद बार्सिलोना ला लिगा के पॉइंट्स टेबल में शीर्ष पर पहुंच गया है। बार्सिलोना के 26 मैचों में 22 जीत के साथ 68 अंक हैं। वहीं रियल मैड्रिड के 26 मैचों में 17 जीत के साथ 56 अंक हैं। बार्सिलोना ने दूसरे स्थान पर मौजूद रियल मैड्रिड पर 12 अंकों की बढ़त बना ली है। बार्सिलेना के 68 और रियल मैड्रिड के 56 अंक हैं। बार्सिलोना 2019 के बाद पहली बार ट्रॉफी जीतने के करीब पहुंच गया है।
रियल मैड्रिड ला लीगा की सबसे सफल टीम
रियल मैड्रिड टीम सबसे ज्यादा 35 बार ला लीगा का खिताब जीतने में सफल रही है। बार्सिलोना की टीम 26 बार चैंपियन बन चुकी है, लेकिन 2018-19 सीजन के बाद उसे सफलता नहीं मिली है। एटलेटिक बिलबाओ ने आठ, वेलेंसिया ने छह, रियल सोसिएदाद ने दो बार खिताब अपने नाम किया है।
